Greek Legal Document

Category: 128

Content:
98. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ ΚΑΙ ΕΜΠΟΡΙΚΗΣ  ΝΑ ΥΤΙΛΙΑΣ Αριθ.80223/943/87 της 27/27 Ιουλ. 1987 (ΦΕΚ Β΄ 380) Κύρωση Κανονισμού εισαγωγής σπουδαστών στις ΑΣΔΕΝ. Έχοντας υπόψη: α)Τις διατάξεις των άρθρ. 25 παρ. 3 και 49 παρ. 4 του Νομ. 576/77. β)Τις διατάξεις του άρθρ. 70 του Ν.Δ. 187/73. γ)Τη διάταξη του άρθρ. 1 του Νομ. 380/76. δ)Τη διάταξη του άρθρ. 2 του Νομ. 1702/51. ε)Τις διατάξεις του Νομ. 1351/83, αποφασίζουμε: 1.Κυρώνουμε τον Κανονισμό εισαγωγής σπουδαστών στις Ανώτερες Δημόσιες Σχολές Εμπορικού Ναυτικού. 2.Η απόφαση αυτή μαζί με τον Κανονισμό να δημοσιευθεί στην Εφημερίδα της Κυβερνήσεως. ΚΑΝΟΝΙΣΜΟΣ Εισαγωγής σπουδαστών στις Ανώτερες Δημόσιες Σχολές Ε.Ν. Προσέλευση Υποψηφίων - Κατανομή θέσεων «Άρθρ.1.-1.Με απόφαση του Υπουργού Εμπορικής Ναυτιλίας και μετά από γνώμη του Συμβουλίου ΔΣΕΝ καθορίζεται ο αριθμός των σπουδαστών, που εισάγονται κάθε χρόνο στην πρώτη διδακτική περίοδο των Ανωτέρων Δημοσίων Σχολών Εμπορικού Ναυτικού Πλοιάρχων και Μηχανικών. 2.Ο αριθμός αυτός καλύπτεται από υποψηφίους που διαθέτουν τα προσόντα που περιγράφονται στο άρθρ. 3 του Κανονισμού αυτού και κατανέμεται κατά γενικές κατηγορίες ως ακολούθως: ΠΡΩΤΗ ΓΕΝΙΚΗ ΚΑΤΗΓΟΡΙΑ Καλύπτει ποσοστό 20% των θέσεων κάθε Σχολής και περιλαμβάνει υποψηφίους, που προέρχονται από Λύκεια Ε.Ν. ή Λύκεια Ναυτικής Κατεύθυνσης ή Ναυτικού Τομέα. ΔΕΥΤΕΡΗ ΓΕΝΙΚΗ ΚΑΤΗΓΟΡΙΑ Καλύπτει ποσοστό 35% των θέσεων κάθε Σχολής και περιλαμβάνει υποψηφίους, οι οποίοι παρακολούθησαν μαθήματα Α΄ Δέσμης. ΤΡΙΤΗ ΓΕΝΙΚΗ ΚΑΤΗΓΟΡΙΑ Καλύπτει ποσοστό 7% των θέσεων κάθε Σχολής και περιλαμβάνει υποψηφίους, οι οποίοι παρακολούθησαν μαθήματα Β΄ Δέσμης. ΤΕΤΑΡΤΗ ΓΕΝΙΚΗ ΚΑΤΗΓΟΡΙΑ Καλύπτει ποσοστό 18% των θέσεων κάθε Σχολής και περιλαμβάνει υποψηφίους, οι οποίοι παρακολούθησαν μαθήματα Δ΄ Δέσμης. ΠΕΜΠΤΗ ΓΕΝΙΚΗ ΚΑΤΗΓΟΡΙΑ Καλύπτει ποσοστό 2% των θέσεων κάθε Σχολής και περιλαμβάνει υποψηφίους, οι οποίοι παρακολούθησαν μαθήματα Γ΄ Δέσμης. ΕΚΤΗ ΓΕΝΙΚΗ ΚΑΤΗΓΟΡΙΑ Καλύπτει ποσοστό 18% των θέσεων κάθε Σχολής και περιλαμβάνει υποψηφίους που προέρχονται από τμήματα ειδικότητας Τεχνικών - Επαγγελματικών Λυκείων ή από   κλάδους προεπαγγελματικής κατάρτισης Ενιαίων πολυκλαδικών Λυκείων και γενικά υποψηφίους λοιπών προελεύσεων. 3.Σε κάθε γενική κατηγορία περιλαμβάνονται οι παρακάτω ειδικές κατηγορίες: α)Υποψήφιοι Γενικής επιλογής σε ποσοστό 75%. β)Υποψήφιοι που υπάγονται στο Νομ. 1702/51 του άρθρ. 4 σε ποσοστό 25%. γ)Υποψήφιοι που υπάγονται στο Νόμ. 380/76 του άρθρ. 4 σε ποσοστό 10% επί πλέον των πιο πάνω ειδικών κατηγοριών (3α, 3β). 4.α)Εφόσον οι υποψήφιοι των ειδικών κατηγοριών των παρ. 3β και 3γ κάθε Γενικής κατηγορίας υπερβαίνουν σε αριθμό τις θέσεις που προκηρύσσονται γι’ αυτούς, τότε οι πλεονάζοντες καταλαμβάνουν, με βάση τον τελικό βαθμό κατάταξής τους, βαθμολογική σειρά μεταξύ των λοιπών υποψηφίων της Ειδικής κατηγορίας της παρ. 3α της αυτής Γενικής Κατηγορίας. β)Σε περίπτωση που το σύνολο των θέσεων μιας ειδικής κατηγορίας της παρ. 3 δεν καλύπτεται, τότε τα κενά των θέσεων μεταφέρονται στην αντίστοιχη Ειδική κατηγορία της αμέσως επόμενης Γενικής κατηγορίας. γ)Εάν παρά την μεταφορά των κενών θέσεων στις ειδικές κατηγορίες της τελευταίας Γενικής κατηγορίας, εξακολουθήσουν να παραμένουν κενά, τότε η διαδικασία επαναλαμβάνεται από την πρώτη Γενική κατηγορία κατά τον ίδιο τρόπο». Το άρθρ. 1, όπως είχε αντικατασταθεί από την 2115.3/05/13 Μαΐου-2 Ιουν. 1994 (ΦΕΚ Β΄ 402) (διόρθ. σφαλμ. στο ΦΕΚ Β΄ 503/30-6-1994) απόφ. Υπ. Εθν. Παιδείας και Θρησκευμάτων και Εμπ. Ναυτιλίας, αντικαταστάθηκε και πάλι ως άνω από την Μ.2115.3/01/95/5-19 Απρ. 1995 (ΦΕΚ Β΄ 305) ομοία απόφαση (διόρθ. σφαλμ. στο ΦΕΚ Β΄ 375/5-5-1995). Τρόπος επιλογής σπουδαστών «Άρθρ.2.-1.Η επιλογή και ο καθορισμός σειράς προτεραιότητας εισαγωγής των σπουδαστών στις Σχολές πραγματοποιείται μηχανογραφικά. Οι υποψήφιοι διαχωρίζονται και εντάσσονται στις Γενικές κατηγορίες του άρθρ. 1 ανάλογα με το Απολυτήριο Λυκείου που κατέχουν. Στη συνέχεια κατατάσσονται κατά ειδικότητα Πλοιάρχου ή Μηχανικού και με απόλυτη βαθμολογική σειρά, που προκύπτει από τον τελικό βαθμό κατάταξής τους. 2.Η κατανομή των εισαγομένων στις Σχολές γίνεται ανάλογα με τη Γενική κατηγορία, στην οποία ανήκουν, την σειρά προτίμησης των Σχολών που έχουν δηλώσει και τον τελικό βαθμό κατάταξης που είναι ο μέσος όρος του αθροίσματος των παρακάτω βαθμολογιών και ο οποίος εκφράζεται με προσέγγιση χιλιοστού. Στην περίπτωση ισοβαθμίας η σειρά κατάταξης καθορίζεται από το γενικό βαθμό Απολυτηρίου. (Αντί για τη σελ. 580,545(β) Σελ. 580,545(γ) Τεύχος 1280-Σελ. 87 19.Η.α.98 Δημόσιες Ναυτικές Σχολές 107 3.Για τον καθορισμό του τελικού βαθμού κατάταξης των υποψηφίων της δεύτερης, τρίτης, τέταρτης και πέμπτης Γενικής Κατηγορίας του άρθρ. 1 αθροίζεται ο γενικός βαθμός του Απολυτηρίου και οι τελικοί βαθμοί στα μαθήματα «ΕΚΘΕΣΗ», «ΜΑΘΗΜΑΤΙΚΑ» και «ΦΥΣΙΚΗ» που αναγράφονται σ’ αυτό. Σε περίπτωση που ο υποψήφιος δεν έχει βαθμό σ’ ένα ή περισσότερα από τα παραπάνω μαθήματα στον υπολογισμό του μέσου όρου, ο διαιρέτης μειώνεται κατά ισάριθμες μονάδες. 4.Για τον καθορισμό του τελικού βαθμού κατάταξης των υποψηφίων της πρώτης Γενικής Κατηγορίας αθροίζεται ο γενικός βαθμός του Απολυτηρίου και οι τελικοί βαθμοί στα μαθήματα«ΕΚΘΕΣΗ», «ΜΑΘΗΜΑΤΙΚΑ» και «ΝΑ ΥΤΙΛΙΑ» για τους αποφοίτους Λυκείων Πλοιάρχων ή «ΜΕΚ» για τους αποφοίτους Λυκείων Μηχανικών. 5.Για τον καθορισμό του τελικού βαθμού κατάταξης των υποψηφίων της έκτης Γενικής Κατηγορίας αθροίζεται ο γενικός βαθμός του Απολυτηρίου ή πτυχίου και οι τελικοί βαθμοί στα μαθήματα «ΕΚΘΕΣΗ», «ΜΑΘΗΜΑΤΙΚΑ» και «ΦΥΣΙΚΗ». Ειδικά οι υποψήφιοι της Γενικής Κατηγορίας αυτής θα πρέπει να έχουν υποχρεωτικά βαθμολογία σ’ ένα τουλάχιστον των μαθημάτων «ΜΑΘΗΜΑΤΙΚΑ» ή «ΦΥΣΙΚΗ» και στην περίπτωση αυτή ο διαιρέτης θα μειώνεται κατά μία μονάδα. β)Για τον καθορισμό του τελικού βαθμού κατάταξης των υποψηφίων αποφοίτων κλάδων 4 (Πληροφορικής), 9 (Οικονομίας), 13 (Μηχανολογίας), 14 (Ηλεκτρολογίας) και 15 (Ηλεκτρονικής) των ενιαίων πολυκλαδικών λυκείων σε αντικατάσταση των τελικών βαθμών των μαθημάτων Μαθηματικά ή Φυσική, θα λαμβάνονται υπόψη οι βαθμοί των αντιστοίχων μαθημάτων ως εξής: α:«Μαθηματικά για την Πληροφορική» αντί για «Μαθηματικά» β.«Οικονομικά Μαθηματικά» αντί «Μαθηματικά» Σελ. 580,546(γ) Τεύχος 1280-Σελ. 88 γ.«Θερμοδυναμική» αντί «Φυσική» δ.«Ηλεκτρικές Μηχανές» αντί «Φυσική» ε.«Γενικά Ηλεκτρονικά» αντί «Φυσική» 6.Για τον καθορισμό του τελικού βαθμού κατάταξης των υποψηφίων αποφοίτων Λυκείων που δεν περιλαμβάνονται στις περιπτώσεις των παρ. 3, 4 και 5 θα λαμβάνονται υπόψη για την κατάταξή τους οι βαθμοί που έλαβαν σε ένα ή και στα δύο από τα μαθήματα «Μαθηματικά», «Φυσική» εφόσον συμμετείχαν στις Γενικές εξετάσεις, μαζί με τον Γενικό βαθμό του Απολυτηρίου τους και το βαθμό του μαθήματος «Έκθεση» που αναγράφεται σ’ αυτό. Στην περίπτωση αυτή οι ανωτέρω υποψήφιοι θα εντάσσονται στην αντίστοιχη Γενική Κατηγορία ανάλογα με τη δέσμη που εξετάσθηκαν στις Γενικές εξετάσεις. 7.Προκειμένου περί υποψηφίων οι οποίοι, πλέον των προσόντων του άρθρ. 3, έχουν και θαλάσσια υπηρεσία επί εν ενεργεία εμπορικών πλοίων, Ελληνικών ή υπό ξένη σημαία, συμβεβλημένων με το ΝΑΤ, 500 κοχ και άνω, ο τελικός βαθμός κατάταξής τους προσαυξάνεται κατά 0,012 μονάδες για κάθε μέρα ναυτολόγησης και για μέχρι 180 ημέρες θαλάσσιας υπηρεσίας. Η παραπάνω θαλάσσια υπηρεσία θα πρέπει να έχει διανυθεί μέχρι την ημερομηνία υποβολής των δικαιολογητικών και λαμβάνεται υπόψη εφόσον δε συμπίπτει με το χρόνο φοίτησης στις διδακτικές περιόδους του Λυκείου. 8.Σε περίπτωση ισοβαθμίας δύο ή περισσοτέρων υποψηφίων στην τελευταία θέση κάποιας Σχολής, η επιλογή τους γίνεται με βάση το γενικό βαθμό του Απολυτηρίου. Αν και πάλι προκύψει ισοβαθμία εισάγονται στην ίδια Σχολή όλοι οι υποψήφιοι που ισοβαθμούν». Το άρθρ. 2 αντικαταστάθηκε ως άνω από την παρ. 1 της Μ.2115.3/01/95/5-19 Απρ. 1995 (ΦΕΚ Β΄ 305) (διόρθ. σφαλμ. στο ΦΕΚ Β΄ 375/5-5-1995) αποφ. Υπ. Εθν. Παιδείας και Θρησκευμάτων και Εμπορικής Ναυτιλίας. Δημόσιες Ναυτικές Σχολές 19.Η.α.98 108 Προσόντα υποψηφίων «Άρθρ.3.-Κάθε υποψήφιος πρέπει να συγκεντρώνει τα πιο κάτω προσόντα. α.Να είναι απόφοιτος γενικού ή τεχνικού επαγγελματικού ή ενιαίου Πολυκλαδικού Λυκείου ή άλλου ισότιμου Σχολείου. β.Να έχει την Ελληνική Ιθαγένεια και να είναι γραμμένος στα μητρώα αρρένων Δήμου ή Κοινότητας. γ.Να μην έχει συμπληρώσει το 24ο έτος της ηλικίας του, η οποία θα προσδιορίζεται από το έτος γέννησης, ανεξάρτητα από την ακριβή ημερομηνία. δ.Να είναι κατά γνωμοδότηση αρμόδιας υγειονομικής Επιτροπής ικανός σωματικά και πνευματικά σύμφωνα με τις διατάξεις που ισχύουν για κάθε ειδικότητα. ε.Να μην έχει τιμωρηθεί με στέρηση των πολιτικών του δικαιωμάτων και να μην έχει καταδικαστεί για κακούργημα ή σε φυλάκιση ανώτερη του εξαμήνου καθ’ υποτροπή ή μεγαλύτερη του εξαμήνου για λαθρεμπόριο ή λαθρεμπόριο ναρκωτικών ή για παράβαση του νόμου περί προστασίας του Εθνικού Νομίσματος ή για αδίκημα αναφερόμενο στην επί του πλοίου υπηρεσία και να μην έχει στερηθεί οριστικά το δικαίωμα να ασκεί το ναυτικό επάγγελμα». Το άρθρ. 3, όπως προστέθηκε με την Μ.2111.10.1.89/28 Φεβρ.-15 Μαρτ. 1989 (ΦΕΚ Β΄ 194) αποφ. Υπ. Παιδείας και Θρησκευμάτων και Εμπ. Ναυτιλίας, αντικαταστάθηκε και πάλι από την Μ.2115.3/01/95/5-19 Απρ. 1995 (ΦΕΚ Β΄305) (διόρθ. σφαλμ. στο ΦΕΚ Β΄ 375/5.5.1995) αποφ. Υπ. Παιδείας και Θρησκευμάτων και Εμπ. Ναυτιλίας. Λοιπές κατηγορίες Ελλήνων υποψηφίων Άρθρ.11.-1.Οι υποψήφιοι για κατεξαίρεση εισαγωγής τις ΑΔΣΕΝ πρέπει να υποβάλλουν, μέσα στην προθεσμία που ορίζεται με Απόφαση του ΥΕΝ, τα πιο κάτω κατά περίπτωση δικαιολογητικά: α)αίτηση, όπως τα υποδείγματα «Δ-Ι», «Δ-2», «Δ-3», και «Δ-4».  β)πιστοποιητικό γέννησης, με φωτογραφία του υποψήφιου, θεωρημένη για την ταυτοπροσωπία.  γ)τίτλο απόλυσης σχολείου μέσης εκπαίδευσης της χώρας του, συνοδευόμενο από σχετική βεβαίωση του Υπουργείου Παιδείας της ίδιας χώρας ότι το Απολυτήριο αυτό παρέχει στον κάτοχο το δικαίωμα εγγραφής του σε Ανώτερα ή Ανώτατα Εκπαιδευτικά Ιδρύματα της χώρας αυτής.  δ)Πιστοποιητικά ποινικού μητρώου της χώρας του, το οποίο να έχει εκδοθεί το πολύ πριν ένα τρίμηνο από την ημερομηνία υποβολής του.  ε)Αντίγραφο ποινικού μητρώου τύπου Β΄, του Ελληνικού Υπουργείου Δικαιοσύνης, το οποίο έχει εκδοθεί το πολύ πριν ένα τρίμηνο από την ημερομηνία υποβολής του. στ)Πιστοποιητικό γνώσης Ελληνικής γλώσσας, από τα Πανεπιστήμια Αθηνών ή Θεσσαλονίκης.  2.Οι υποψήφιοι της κατηγορίας Αλλοδαπών - Αλλογενών υποβάλλουν όλα τα δικαιολογητικά της παρ. 1.  (Μετά τη σελ. 580,550) Σελ. 580,551 Τεύχος 1280-Σελ. 93. 19.Η.α.98 Δημόσιες Ναυτικές Σχολές 113 3.Οι υποψήφιοι της κατηγορίας Ομογενών από Κύπρο, υποβάλλουν όλα τα δικαιολογητικά της παρ. 1 και επιπλέον Γνωμοδότηση Υγειονομικής Εξέτασής τους, κανονικά θεωρημένη, σύμφωνα με παρ. 5 του άρθρ.10. 4.Οι υποψήφιοι της κατηγορίας των υπόλοιπων Ομογενών, υποβάλλουν όλα τα δικαιολογητικά της παρ. 1, εκτός από το Πιστοποιητικό Ελληνικής γλώσσας και επιπλέον καταθέτουν κατά περίπτωση: α)οι ομογενείς με 5ετία στο εξωτερικό, τρεις βεβαιώσεις (μια για τα χρόνια φοίτησης στο εσωτερικό, μια για τα χρόνια φοίτησης στο εξωτερικό και μια για τα χρόνια διαμονής στο εξωτερικό). β)Τα παιδιά Ελλήνων υπαλλήλων του εξωτερικού, τρεις βεβαιώσεις (μια για το χρόνο υπηρεσίας του γονέα τους στο εξωτερικό, μια για τα χρόνια φοίτησης στο εσωτερικό και μια για τα χρόνια φοίτησης στο εξωτερικό). 5.Τα δικαιολογητικά δεν γίνονται δεκτά, εάν δεν είναι πλήρη. Επίσης όσα από τα δικαιολογητικά έχουν εκδοθεί από ξένη αρχή πρέπει να είναι μεταφρασμένα και επικυρωμένα από το Υπουργείο Εξωτερικών της Ελλάδος ή την Ελληνική Προξενική Αρχή στη χώρα έκδοσης.  Ακολουθούν Υποδείγματα Σελ. 580,552 Τεύχος 1280-Σελ.94 Δημόσιες Ναυτικές Σχολές 19.Η.α.98 114 Άρθρ.4.-1.Σε ποσοστό 25%  του αριθμού των εισακτέων κάθε κατηγορίας εισάγονται υποψήφιοι οι οποίοι εκτός από τα προσόντα του άρθρ. 3, υπάγονται στις διατάξεις του Νομ. 1702/51: α)Τέκνα διπλωματούχων Αξιωματικών Ε.Ν. β)Τέκνα Αξιωματικών Λ.Σ. και γ)Τέκνα ναυτικών. 2.Σε ποσοστό 10% επί πλέον του αριθμού των εισακτέων κάθε κατηγορίας εισάγονται υποψήφιοι οι οποίοι εκτός από τα προσόντα του άρθρ. 3 υπάγονται στις διατάξεις του Νομ. 380/76: α)Τέκνα ή αδέλφια ανάπηρων, θυμάτων πολέμου και Εθνικής Αντίστασης. β)Τέκνα ή αδέλφια ανάπηρων και θυμάτων ειρηνικής περιόδου (σε Στρατιωτική Υπηρεσία). γ)Τέκνα πολυτέκνων. 3-4.-(Καταργήθηκαν από την παρ. 2 άρθρ. 3 της υπ’ αριθ. Μ.2115.3/01/95/5-19 Απρ. 1995, ΦΕΚ Β΄ 305, διόρθ. σφαλμ. στο ΦΕΚ Β΄  375/5-5-95 αποφ. Υπ. Παιδείας και Θρησκευμάτων και Εμπορικής Ναυτιλίας. Δικαιολογητικά υποψηφίων Άρθρ.5.-1.Οι υποψήφιοι πρέπει μέσα στην προθεσμία που ορίζεται με απόφαση του Υπουργού Ε.Ν. (ΔΟΛΣ), να υποβάλλουν σε οποιαδήποτε ΑΣΔΕΝ τα πιο κάτω δικαιολογητικά. α)Αίτηση όπως το υπόδειγμα «Α» κανονικά χαρτοσημασμένη, στην οποία πρέπει να αναγράφονται καθαρά όλα τα ζητούμενα στοιχεία. Στην αίτησή του ο υποψήφιος να δηλώνει κατά σειρά προτίμησης τις ΑΔΣΕΝ της ίδιας ειδικότητας σε μια από τις οποίες επιθυμεί να φοιτήσει εφόσον επιλεγεί. «Στην αίτηση θα αναγράφεται η ημερομηνία γέννησης και ο αριθμός Μητρώου Αρρένων ή Δημοτολογίου Δήμου ή Κοινότητος του υποψηφίου, που θα ελέγχονται και βεβαιώνονται από τον αρμόδιο για την παραλαβή δικ/κών βάσει του Αστυνομικού Δελτίου Ταυτότητος του υποψήφιου». «(β)Πιστοποιητικό της ΥΜΝ στο οποίο να φαίνονται οι ημερομηνίες ναυτολόγησης και απόλυσης, μόνο για τους υποψηφίους της παρ. 7 του άρθρ. 2. Η ανωτέρω θαλάσσια υπηρεσία θα βεβαιώνεται από την ΥΝΜ, σύμφωνα με τα στοιχεία της μηχανογραφικής της υπηρεσίας ή από το ναυτικό φυλλάδιο του υποψηφίου και σε περίπτωση που ο υποψήφιος έχει υπηρετήσει σε πλοία με ξένη σημαία συμβεβλημένα με το ΝΑΤ, ύστερα από σχετική βεβαίωση του Πλοιάρχου του πλοίου, θεωρημένη από την Λιμενική ή Προξενική Αρχή, εντός διμήνου από της ημερομηνίας απόλυσης». Το μέσα σε « » εδάφ. β΄ αντικαταστάθηκε ως άνω από την παρ. 3 της Μ.2115.3/01/95/5-19 Απρ. 1995 (ΦΕΚ Β΄ 305) (διόρθ. σφαλμ. στο ΦΕΚ Β΄ 375/5-5-1995) αποφ. Υπ. Εθν. Παιδείας και Θρησκευμάτων και Εμπ. Ναυτιλίας. γ)Τον πρωτότυπο τίτλο απόλυσης Γενικού ή Τεχνικού ή Επαγγελματικού Λυκείου ή άλλου ισότιμου Σχολείου, κανονικά θεωρημένο για την ισοτιμία από το Υ.Π.Ε.Π.Θ. δ)(Πιστοποιητικά γέννησης από Δημοτική ή Κοινοτική Αρχή, από το οποίο να φαίνεται η εγγραφή του υποψήφιου στα οικεία μητρώα και η χρονολογία γέννησής του (απαιτείται μόνο για τους κατ’ εξαίρεση εισαγόμενους σπουδαστές του άρθρ. 9 του παρόντος). ε)Γνωμοδότηση υγειονομικής επιτροπής από την οποία, σύμφωνα με τις διατάξεις που ισχύουν για κάθε ειδικότητα να προκύπτει ότι ο υποψήφιος είναι σωματικά και πνευματικά κατάλληλος για φοίτηση σε ΑΔΣΕΝ της αντίστοιχης ειδικότητας. Για την υγειονομική εξέταση των υποψηφίων και την έκδοση πιστοποιητικού υγειονομικής καταλληλότητας για τη συγκεκριμένη ειδικότητα αρμόδια είναι η ΥΕΑΝΕΘ του τόπου κατοικίας κάθε υποψηφίου. Η υγειονομική εξέταση των υποψηφίων γίνεται σύμφωνα με τις διατάξεις του Π.Δ. 591/75 (ΦΕΚ 191-Α/1975), όπως τροποποιήθηκε με το Π.Δ. 64/84 (ΦΕΚ 21-Α/84). (Αντί για τις σελ. 580,557(α)-580,562(α) Σελ.580,547 Τεύχος 1280-Σελ. 89 19.Η.α.98 Δημόσιες Ναυτικές Σχολές 109 Οι υποψήφιοι παραπέμπονται για εξέταση στις κατά τόπους ΥΕΑΝΕΘ με την ίδια διαδικασία που ισχύει για τους απογραφόμενους ναυτικούς, δηλαδή με παραπεμπτικά της πλησιέστερης στον τόπο κατοικίας τους Απογράφουσας Αρχής (ΥΝΜ ή Λιμ. Αρχής). Οι δαπάνες υγειονομικής εξέτασης των υποψηφίων, βαρύνουν τους ίδιους και οι σχετικές υποχρεώσεις τους καθορίζονται με απόφαση του Υπουργού Ε.Ν. Οι γνωμοδοτήσεις των ΥΕΑΝΕΘ είναι οριστικές και ανέκκλητες. 2.Οι υποψήφιοι, που τελικά εισάγονται στις ΑΔΣΕΝ, υποχρεούνται να υποβάλλουν αντίγραφο ποινικού μητρώου τύπου Β΄, το οποίο να έχει εκδοθεί το πολύ πριν ένα τρίμηνο από την ημερομηνία υποβολής του. Σε περίπτωση μη υποβολής του ανωτέρω πιστοποιητικού μέσα σε ένα μήνα από την εγγραφή του σπουδαστή σε ΑΔΣΕΝ, αυτός απομακρύνεται από τη Σχολή, μέχρι να το προσκομίσει. 3.Επί πλέον των πιο πάνω οι υποψήφιοι των περιπτώσεων του άρθρ. 4 πρέπει να καταθέτουν και τα εξής δικαιολογητικά, ανάλογα με το Νόμο που υπάγονται: α)οι υποψήφιοι του Νομ. 380/76: -Βεβαίωση «Δ.Ε.Π.Α.Θ.Α.» ή -Βεβαίωση Γενικής Συνομοσπονδίας Πολύτεκνων Ελλάδος. β)Οι υποψήφιοι του Νόμ. 1702/51: -Επικυρωμένο Αντίγραφο διπλώματος Αξ/κού Ε.Ν., οποιασδήποτε τάξης, του πατέρα τους, ή Βεβαίωση ΥΕΝ/ΔΔ ότι ο πατέρας τους είναι Αξ/κός Λ.Σ., ή -Βεβαίωση θαλάσσιας Υπηρεσίας από την Υ .Ν.Μ./ΥΕΝ για 6μηνη τουλάχιστον θαλάσσια υπηρεσία του πατέρα τους κατά την τελευταία 5ετία, ή πιστοποιητικό συνταξιοδότησης από το Ν.Α.Τ. 4.Κάθε υποψήφιος υποχρεούται μαζί με τα δικαιολογητικά του να υποβάλλει κανονικά συμπληρωμένο σε τρία αντίτυπα, που τα προμηθεύεται από την ΑΣΔΕΝ, αριθμημένο Μηχανογραφικό Δελτίο Επιλογής, όπως το υπόδειγμα «Β». Σελ. 580,548 Τεύχος 1280-Σελ. 90 Δημόσιες Ναυτικές Σχολές 19.Η.α.98 110 Έλεγχος-παραλαβή δικαιολογητικών Άρθρ.6.-Ι.Η παραλαβή δικαιολογητικών από τις ΑΔΣΕΝ, πραγματοποιείται μόνο μέσα στα χρονικά όρια που καθορίζονται για το σκοπό αυτό από τη σχετική προκήρυξη και γίνεται μετά από υπεύθυνο έλεγχο της πληρότητας και κανονικότητάς τους, σύμφωνα με όσα ορίζονται πιο κάτω. Οι ΑΔΣΕΝ θα παραλαμβάνουν δικαιολογητικά που αφορούν μόνο τις εξής δύο κατηγορίες Ελλήνων υποψηφίων: α)αυτών που μετέχουν στη Γενική Βαθμολογική Επιλογή και β)των λοιπών κατηγοριών του άρθρ.4.Η κατάθεση δικαιολογητικών λοιπών κατηγοριών εισαγόμενων (αλλοδαπών κτλ) γίνεται απ’ ευθείας στο ΥΕΝ/ΔΟΛΣ Ι από τους ενδιαφερόμενους. 2.Η διαδικασία παραλαβής και ελέγχου των δικαιολογητικών στις ΑΔΣΕΝ θα γίνεται από ξεχωριστά κατά ειδικότητα συνεργεία των Σχολών, που ορίζονται με Η.Δ/γές των Διευθυντών και αποτελούνται υποχρεωτικά: α)από ένα Αξ/κό Λ.Σ β)από το Διευθυντή Σπουδών ή άλλο καθηγητή. Δικαιολογητικά υποψήφιου που είναι ελλειπή ή προορίζονται για ειδικότητα για την οποία ο ενδιαφερόμενος δεν έχει κριθεί «Υγειονομικά κατάλληλος», δεν θα παραλαμβάνονται. Κατά την παραλαβή τους τα δικαιολογητικά θα τοποθετούνται στο σχετικό Ατομικό Φάκελο Υποψήφιου στον οποίο θα συμπληρώνονται οι ανάλογες θυρίδες στοιχείων του εξώφυλλου και θα τίθενται οι υπογραφές του ελέγχοντος Αξιωματικού Λ.Σ., του Διευθυντή Σπουδών ή Καθηγητή και του Δ/ντή της Σχολής, όπως το υπόδειγμα «Γ».  Στη συνέχεια, ξεχωριστά κάθε αίτηση υποψήφιου με τα δικαιολογητικά της, θα καταχωρίζεται στο Βιβλίο Πρωτοκόλλου εισερχομένων της Σχολής. 3.Στο τέλος κάθε βδομάδας (Παρασκευή απόγευμα) οι ΑΔΣΕΝ θα συγκεντρώνουν τους φακέλους με τα δικαιολογητικά που θα έχουν παραλάβει και θα τους υποβάλλουν ταχυδρομικά «Επί αποδείξει» στο ΥΕΝ/ΔΟΛΣ Ιο, με ονομαστική κατάσταση υποψήφιων σε ξεχωριστές σειρές κατά ειδικότητα (Πλοιάρχ.-Μηχαν.-Ρ/Τ) και κατηγορία επιλογής (υποψήφιων γενικής βαθμολογικής επιλογής και υποψήφιων ειδικών κατηγοριών), και στο μηχανογραφικό δελτίο επιλογής υποψήφιους θα επισημαίνεται αν είναι ναυτικός ή όχι. Η τελευταία σειρά φακέλων δικαιολογητικών, που θα συγκεντρώνονται την τελευταία βδομάδα, μπορούν να διαβιβάζονται στο ΥΕΝ/ΔΟΛΣ Ι, σύμφωνα με ειδικές οδηγίες του. 4.Για την παραλαβή και τον επαναληπτικό έλεγχο των δικαιολογητικών που θα υποβάλλονται από τις ΑΔΣΕΝ με τους ατομικούς φάκελλους των υποψήφιων, συγκροτούνται στη ΔΟΛΣ τρία κλιμάκια ελέγχου, ένα για κάθε ειδικότητα. Το κάθε κλιμάκιο αποτελείται από ένα Αξ/κό Λ.Σ. και από έναν Επιτελή της ΔΕΚ-ΔΟΛΣ ή Καθητητή της Ν. Εκπαίδευσης που καθορίζονται με Δ/γή ΥΕΝ/ΔΔ-ΔΟΛΣ Ιον. Τα κλιμάκια αυτά ευρίσκονται κάτω από την εποπτεία του Τμηματάρχη ΔΟΛΣ Ι, στον οποίο προσκομίζουν για θεώρηση και παραπέρα προώθηση στο Μηχανογραφικό Κέντρο, όλα τα Δελτία Μηχανογραφικής Αξιολόγησης των υποψηφίων που έχουν υπεύθυνα ελέγξει. 5.Το ΥΕΝ/ΔΟΛΣ Ι μετά τη λήξη της προθεσμίας υποβολής αιτήσεων και τη συγκέντρωση των δικαιολογητικών όλων των υποψηφίων, προωθεί τη διαδικασία επιλογής του άρθρ. 2 με τη βοήθεια του Μηχανογραφικού Κέντρου της ΔΟΕ/ΥΕΝ. Μηχανογραφική αξιολόγηση-επιλογή υποψηφίων Άρθρ.7.-Ι.Το Μηχανογραφικό Κέντρο της ΔΟΕ/ΥΕΝ, κάτω από την εποπτεία του ΥΕΝ/ΔΟΛΣ, από την έναρξη τμηματικής παράδοσης σ’ αυτό των Μηχανογραφικών δελτίων επιλογής υποψηφίων ακολουθεί κατά ειδικότητα και κατηγορία υποψηφίαν τις εξής διαδικασίες: α)Σε διαφορετικούς χρόνους και από διαφορετικά άτομα, πραγματοποιεί διπλή τροφοδότηση στοιχείων σε μαγνητικές περιοχές του Η/Υ για σύγκριση και παραβολή της ορθής καταχώρισης. β)Αφού τα στοιχεία βρεθούν σύμφωνα μεταξύ τους, με ευθύνη του τμηματάρχη του Κέντρου Μηχανογραφικών Εφαρμογών της ΔΟΕ/ΥΕΝ πραγματοποιείται αντίστροφη αναπαραγωγή στοιχείων στη μορφή του Αρχικού Μ/Φ Δελτίου για οπτική σύγκριση και παραβολή.  γ)Τα παραπάνω ελεγμένα στοιχεία καταχωρίζονται στη μνήμη του Η/Υ . δ)Αρχίζει δοκιμαστική επεξεργασία (τμηματικά ΤΕΣΤ) σύμφωνα με το σχετικό πρόγραμμα αξιολόγησης και συγκεκριμένα: Υπολογίζεται ο βαθμός Αξιολόγησης κάθε υποψηφίου (κατά το άρθρ.2). Οι υποψήφιοι κάθε ειδικότητας και κατηγορίας κατατάσσονται με απόλυτη βαθμολογική σειρά μεταξύ τους.  Πραγματοποιείται κατανομή τους σε κάθε μια από τις Σχολές και με τη σειρά που κάθε υποψήφιος έχει δηλώσει μέχρι να καλυφθούν κατά κατηγορία όλες οι θέσεις.  «Γίνονται μετακινήσεις υποψηφίων σε κενές θέσεις άλλων ειδικών κατηγοριών όπου αυτό επιτρέπεται (άρθρ. 1 παρ. 4 και άρθρ. 10 παρ. 6)».  Η μέσα σε « » τελευταία παράγραφος αντικαταστάθηκε ως άνω από την παρ. 4 της Μ. 2115.3/01/95/5-19 Απρ. 1995 (ΦΕΚ Β΄ 305) (διόρθ. σφαλμ.στο ΦΕΚ Β΄ 375/5-5-1995) απόφ. Υπ. Παιδείας και Θρησκευμάτων και Εμπ. Ναυτιλίας.  (Μετά τη σελ. 580,548)Σελ. 580,549 Τεύχος 1280-Σελ.91 19.Η.α.98 Δημόσιες Ναυτικές Σχολές 111 ε)Μετά την τροφοδότηση και επεξεργασία των στοιχείων όλων των υποψηφίων αναπαράγονται σε διαφορετικούς χρόνους δύο τελικές καταστάσεις εισαγόμενων για κάθε Σχολή και κατηγορία υποψηφίων και γίνεται οπτική παραβολή τους.  στ)Ακολουθεί έκδοση καταστάσεων επιλαχόντων υποψηφίων κατά Σχολή και κατηγορία. Στη φάση αυτή ο κάθε υποψήφιος μπορεί να είναι επιλαχών σε όλες τις Σχολές που έχει δηλώσει και με τη σειρά προτεραιότητας που επιτρέπει ο βαθμός επιλογής του.  ζ)Οι πιο πάνω τελικοί πίνακες εισαγομένων και επιλαχόντων κατά Σχολή διαβιβάζονται σε 10 αντίτυπα στο ΥΕΝ/ΔΟΛΣ Ι.  Μια πλήρης σειρά θεωρείται πριν την υποβολή τους για την υποβολή τους για την ακρίβεια αναπαραγωγής από τον αρμόδιο Τμηματάρχη του Κέντρου Μηχανογραφικών Εφαρμογών της ΔΟΕ/ΥΕΝ.  2.Το Μ/Φ-Κέντρο ΔΟΕ/ΥΕΝ εφόσον του ζητηθεί χορηγεί στο ΥΕΝ/ΔΟΛΣ οποιοδήποτε στοιχείο που θα προκύψει από το μηχανογραφικό έργο.  έκδοση αποτελεσμάτων – παρουσίαση σπουδαστών Άρθρ.8.-Ι.Οι πίνακες τελικών αποτελεσμάτων εισαγομένων και επιλαχόντων σπουδαστών στις ΑΔΣΕΝ, πριν από την ανακοίνωσή τους, θεωρούνται από το Διευθυντή/ΔΟΛΣ.  2.Τα αποτελέσματα ανακοινώνονται με τοιχοκόλλησή τους στα οικήματα ΥΕΝ και ΔΟΛΣ, και για την έκδοσή τους καταχωρίζονται σχετικά δημοσιεύματα, σε 2 τουλάχιστον ημερήσιες εφημερίδες του Αθηναϊκού Τύπου.  3.Σε κάθε ΑΔΣΕΝ διαβιβάζονται πίνακες εισαγομένων και επιλαχόντων σ’ αυτή σπουδαστών  Οι σπουδαστές που έχουν επιλεγεί υποχρεούνται να παρουσιαστούν και εγγραφούν στις Σχολές τους, σε 10 μέρες από την επόμενη της ανακοίνωσης των αποτελεσμάτων, διαφορετικά αποκλείεται η φοίτησή τους και οι θέσεις τους καταλαμβάνονται με σειρά προτεραιότητας από υποψήφιους επιλαχόντες της ίδιας κατηγορίας και ειδικής κατηγορίας.  Σε περίπτωση που οι αντίστοιχες θέσεις των κενών δεν υπάρχουν στους πίνακες των επιλαχόντων, αυτές συμπληρώνονται με υποψήφιους επιλαχόντες άλλων κατηγοριών της ίδιας ειδικής κατηγορίας και με προτεραιότητα εκ των άνω προς τα κάτω. Τα αποτελέσματα των επιλαχόντων ανακοινώνονται από το ΥΕΝ κατά τον ίδιο τρόπο της παρ. 2 του παρόντος άρθρου.  Σελ. 580,550 Τεύχος 1280-Σελ. 92 Δημόσιες Ναυτικές Σχολές 19.Η.α.98 112 κατ’ εξαίρεση εισαγωγή σπουδαστών Άρθρ.9.-Κατ’ εξαίρεση των διατάξεων του άρθρ. 2 παρ. 2 και πέρα από τον οριζόμενο κατά Σχολή αριθμό εισακτέων γράφονται στις ΑΔΣΕΝ ανεξάρτητα από τη βαθμολογία τους, α)Αλλοδαποί-αλλογενείς, β)Κύπριοι ομογενείς και γ)λοιποί ομογενείς σύμφωνα με τα παρακάτω: 1.Αλλοδαποί-ομογενείς: Στην κατηγορία αυτή ανήκουν οι αλλοδαποί μη ΄Ελληνες το γένος και την υπηκοότητα, που και οι δύο γονείς τους δεν είναι Έλληνες.  2.Κύπριοι ομογενείς: Στην κατηγορία αυτή ανήκουν Κύπριοι ομογενείς που ο ένας τουλάχιστον από τους γονείς τους είναι Κύπριος στην καταγωγή. 3.Λοιποί ομογενείς που είναι: α)΄Ελληνες εξωτερικού. Στην κατηγορία αυτή ανήκουν οι ΄Ελληνες ή τα παιδιά τους που ο ένας τουλάχιστον από τους γονείς τους είναι Έλληνας και που οι ίδιοι ή ένας τουλάχιστον από τους γονείς τους κατοικούν και διαμένουν ή κατοικούσαν και διέμεναν στο εξωτερικό, πέντε τουλάχιστον χρόνια κατά την τελευταία δεκαετία πριν από την ημερομηνία υποβολής της αίτησης για επιλογή, με την προϋπόθεση ότι ο υποψήφιος σε κάθε περίπτωση έχει τελειώσει τρεις τουλάχιστον τάξεις σχολείου μέσης εκπαίδευσης στο εξωτερικό ή ότι έχει τελειώσει τις δύο τελευταίες τάξεις του Λυκείου στο εξωτερικό και  β)Παιδιά Ελλήνων υπαλλήλων στο εξωτερικό. Στην κατηγορία αυτή ανήκουν τα παιδιά Ελλήνων υπαλλήλων που υπηρετούν ή υπηρέτησαν κατά τα δύο τελευταία διδακτικά έτη πριν από το ακαδημαϊκό έτος για το οποίο ζητείται η επιλογή, σε ελληνικές δημόσιες υπηρεσίες στο εξωτερικό ή σε διεθνείς οργανισμούς στους οποίους μετέχει και η Ελλάδα με την προϋπόθεση ότι ο υποψήφιος σε κάθε περίπτωση έχει τελειώσει στο εξωτερικό τις δύο τελευταίες τάξεις σχολείου μέσης εκπαίδευσης που αντιστοιχούν στις δύο τελευταίες τάξεις του Ελληνικού Λυκείου κατά την περίοδο που υπηρετούσε ο γονέας στο εξωτερικό έστω και αν ο γονέας επανήλθε στην Ελλάδα για υπηρεσιακούς λόγους χωρίς αίτησή του κατά τη διάρκεια του δεύτερου διδακτικού έτους που αντιστοιχεί στην τελευταία τάξη του Ελληνικού Λυκείου.  Προϋποθέσεις εισαγωγής κατ’ εξαίρεση σπουδαστών Άρθρ.10.-Ι.Για να γίνει καταρχή δεκτή αίτηση οποιουδήποτε υποψήφιου των παραπάνω κατηγοριών, πρέπει: α)να είναι ηλικίας μέχρι 24 ετών και β)να έχει απολυτήριο δευτερόβαθμης εκπαίδευσης, το οποίο παρέχει δικαίωμα εισαγωγής στις ανώτερες σχολές της χώρας που το εκδίδει. 2.Ειδικά για τους Αλλογενείς-Αλλοδαπούς, η εισαγωγή τους σε ΑΔΣΕΝ γίνεται μόνον εφόσον υπάρχει σχετική διακρατική συμφωνία ή πρωτόκολλο μορφωτικής συνεργασίας με τη χώρα του ενδιαφερόμενου ή δε υποψηφιότητα τους για επιλογή, προτείνεται επίσημα από την αντίστοιχη Διπλωματική Αρχή.  3.Ο αριθμός των κατά κατηγορία και εθνικότητα εισαγόμενων κατεξαίρεση στις ΑΔΣΕΝ σπουδαστών του άρθρ. 9 ορίζεται με κοινή απόφαση ΥΠΕΞ-ΥΕΝ.  4.Η κατανομή των πιο πάνω κατηγοριών υποψήφιων, κατά Σχολή και Ειδικότητα πραγματοποιείται με Υπουργική Απόφαση μετά από σχετική Υγειονομική εξέτασή τους, που γίνεται με μέριμνα του ΥΕΝ/ΔΟΛΣ από την ΥΕΑΝΕΘ/ΠΕΙΡΑΙΑ, εκτός των Κυπρίων, για την υγειονομική εξέταση των οποίων ισχύει η ρύθμιση της παρ. 5. Όσοι οι υποψήφιοι των κατηγοριών αυτών, που θα κριθούν υγειονομικά κατάλληλοι, κατανέμονται σε όλες τις Σχολές της χώρας, ανάλογα με τις δυνατότητες των Σχολών αυτών.  5.Οι υποψήφιοι Κύπριοι που επιλέγονται από το Υπουγείο Συγκοινωνιών Κύπρου για τις ΑΔΣΕΝ, υποβάλλονται σε υγειονομική εξέταση σύμφωνα με τις διατάξεις που ισχύουν για τους ΄Ελληνες υποψήφιους. Η ανωτέρω εξέταση θα λαμβάνει χώρα στα κρατικά νοσοκομεία της Κύπρου, που ορίζονται από την Κυπριακή Κυβέρνηση.  Η γνωμάτευση της υγειονομικής εξέταξης, θεωρείται από τον προξενικό Λιμενάρχη Κύπρου και συνυποβάλλεται στο ΥΕΝ/ΔΟΛΣ Ιο μαζί με τα άλλα δικαιολογητικά κάθε υποψήφιου.  6.Όσες θέσεις των πιο πάνω κατηγοριών υποψήφιων, δεν καλυφθούν από τους ενδιαφερόμενους, μπορούν να συμπληρωθούν από υποψήφιους του άρθρ. 1. δικαιολογητικά κατεξαίρεση εισαγόμενων